Natten til tirsdag blev Nordjyllands Beredskab og Nordjyllands Politi kaldt ud til en brand i byen Als i nærheden af Hadsund. På byens hovedgade var en husejer angiveligt faldet i søvn med en tændt cigaret i hånden, og det viste sig ikke at være helt ufarligt. Cigaretten fik nemlig antændt en brand, som ejeren og hans hund heldigvis undslap i god behold. Da de kom ud fra huset, så en nabo dem og ringede 112. Det oplyser vagtchefen ved Nordjyllands Politi, Thomas Ottesen. Nordjyllands Beredskab har fået slukket branden og skadesservice er tilkaldt. Det tyder på, at manden og hunden skal genhuses i en periode, da huset er fyldt med sodskader. Men boligejeren står ikke bare med et ødelagt hjem. Nordjyllands Politi har sigtet ham efter beredskabsloven, fordi han ikke har udvist forsigtighed med ild. Det kan koste manden en bøde.

Opsummering:
En lidt for søvnig mand og hans hund kan se frem til en bøde, efter deres hjem har været i flammer.